Ο **Τσεντί Οσμάν** (τούρκικα: *Cedi Osman*, γενν. 8 Απριλίου 1995) είναι Τούρκος επαγγελματίας καλαθοσφαιριστής, ο οποίος αγωνίζεται ως σμολ φόργουορντ για τους Κλίβελαντ Καβαλίερς.

Πρώτα χρόνια
------------

Ο Οσμάν γεννήθηκε στην Οχρίδα της Βόρειας Μακεδονίας από Τούρκο πατέρα και Βόσνια μητέρα (από το Νόβι Πάζαρ της Σερβίας). Έχει έναν μεγαλύτερο αδερφό, τον Τσανέρ, ο οποίος ήταν επίσης καλαθοσφαιριστής. Ξεκίνησε να παίζει μπάσκετ με τις ομάδες νέων της ΚΚ Μπόσνα το 2001. Λόγω της πατρικής του τουρκικής καταγωγής, έγινε Τούρκος πολίτης, σύμφωνα με τους νόμους της Τουρκίας για το δικαίωμα της επιστροφής. Έκτοτε, εκπροσωπεί την Εθνική Τουρκίας.

Σταδιοδρομία σε συλλόγους
-------------------------

### Αναντολού Εφές (2011–2017)

 Ο Οσμάν με την Εφές το 2014
Το 2007, ο Οσμάν υπέγραψε συμβόλαιο με την Αναντολού Εφές, μετά τις εξαιρετικές του εμφανίσεις με την ΚΚ Μπόσνα. Έπαιξε για τις ομάδες νέων Αναντολού Εφές. Δόθηκε δανεικός για τη σεζόν 2011–12 στην Περτεβνιγιάλ Σ.Κ. της 2ης Κατηγορίας, η οποία ήταν εκείνη την εποχή η θυγατρική ομάδα της Αναντολού Εφές. Το καλοκαίρι του 2012, ο Οσμάν υπέγραψε επαγγελματικό συμβόλαιο με την πρώτη ομάδα της Αναντολού Εφές.

### Κλίβελαντ Καβαλίερς (2017–σήμερα)

Στις 25 Ιουνίου 2015, ο Οσμάν επιλέχθηκε με την 31η συνολική επιλογή στο NBA Ντραφτ του 2015, από τους Μινεσότα Τίμπεργουλβς. Τα δικαιώματά του στο ντραφτ, μαζί με αυτά του Ρακίμ Κρίστμας και ένα μελλοντικό ντραφτ, ανταλλάχθηκαν στους Κλίβελαντ Καβαλίερς, για τα δικαιώματα του ντραφτ του Τάιους Τζόουνς το ίδιο βράδυ.

Στις 18 Ιουλίου 2017, ο Οσμάν υπέγραψε με τους Κλίβελαντ Καβαλίερς. Στις 9 Φεβρουαρίου 2018, έπαιξε 38 λεπτά στη νίκη των Καβαλίερς με 123-107 επί των Ατλάντα Χοκς. Συνέβαλε με 16 πόντους, 6 ριμπάουντ, 5 ασίστ και 3 κλεψίματα. Οι Καβαλίερς πέρασαν στους Τελικούς του ΝΒΑ, αλλά έχασαν με 4-0 από τους Γκόλντεν Στέιτ Ουόριορς.

Στις 25 Ιανουαρίου 2019, σε μια ήττα με 100–94 από τους Μαϊάμι Χιτ, ο Οσμάν σημείωσε 29 πόντους που ήταν ρεκόρ καριέρας του. Τέσσερις ημέρες αργότερα, ονομάστηκε ως συμμετέχων για το Rising Stars Challenge 2019 ως μέλος της Παγκόσμιας Ομάδας.

Στις 26 Οκτωβρίου 2019, ο Οσμάν υπέγραψε επέκταση συμβολαίου με τους Καβαλίερς.

Στις 22 Μαρτίου 2022, ο Οσμάν κατέγραψε το 500ο τρίποντο του ως μέλος των Καβαλίερς. Αυτό τον έκανε μόλις τον 9ο παίκτη όλων των εποχών των Καβαλίερς που μπήκε στο κλαμπ των 500+ τριπόντων.

Εθνική ομάδα
------------

Ο Οσμάν ήταν μέλος των «μικρών» εθνικών της Τουρκίας, με τις οποίες έπαιξε στις ακόλουθες διοργανώσεις: στο Ευρωπαϊκό Πρωτάθλημα Κ16 του 2011, στο Ευρωπαϊκό Πρωτάθλημα Κ18 του 2012, στο Τουρνουά Άλμπερτ Σβάιτσερ 2012, όπου κέρδισε το χάλκινο μετάλλιο και ονομάστηκε ο Πιο Ταλαντούχος Παίκτης, στο Ευρωπαϊκό Πρωτάθλημα Κ18 του 2013, όπου κέρδισε το χρυσό μετάλλιο και στο Ευρωπαϊκό Πρωτάθλημα Κ20 του 2014, όπου κέρδισε επίσης το χρυσό μετάλλιο, ονομάστηκε στην Κορυφαία Ομάδα της διοργάνωσης και επιλέχθηκε ως ο Πολυτιμότερος Παίκτης.

Με την Εθνική Τουρκίας ανδρών, αγωνίστηκε στο Παγκόσμιο Κύπελλο του 2014, στο Ευρωμπάσκετ 2015, στο Προολυμπιακό Τουρνουά του 2016, στο Ευρωμπάσκετ 2017, στο Παγκόσμιο Κύπελλο του 2019 και στο Ευρωμπάσκετ 2022.

Προσωπική ζωή
-------------

Ο Οσμάν αρραβωνιάστηκε την Έμπρου Σάχιν, Τουρκάλα ηθοποιό, τον Σεπτέμβριο του 2021. Παντρεύτηκαν τον Ιούλιο του 2022.

Παραπομπές
----------

1. ↑  *RealGM*. 27813. Ανακτήθηκε στις 4  Απριλίου 2022.
2. ↑  www.ensonhaber.com/magazin/ebru-sahin-ve-cedi-osman-evlendi.
3. ↑  «"Zašto ne pričamo na srpskom?!"» (στα σέρβικα). *mondo.rs*. 9 September 2015. Αρχειοθετήθηκε από το πρωτότυπο στις 2017-09-07.. Ανακτήθηκε στις 7 September 2017.
4. ↑  «Čedi Osman: Duda Ivković? Velika sreća za mene, kakvu u celom životu možda više neću imati» (στα σέρβικα). *mozzartsport.com*. 4 February 2017. Αρχειοθετήθηκε από το πρωτότυπο στις 7 September 2017.. Ανακτήθηκε στις 7 September 2017.
5. ↑  Özcan, Dilay (29 Σεπτεμβρίου 2014). «Cedi Osman Nam-ı Diğer "Jedi Knight" !» (στα Τουρκικά). gazetebilkent.com. Αρχειοθετήθηκε από το πρωτότυπο στις 13 Οκτωβρίου 2019. Ανακτήθηκε στις 26 Ιουνίου 2015.
6. ↑  «Cavaliers Acquire Draft Rights to Cedi Osman and Rakeem Christmas from Minnesota». *NBA.com*. 25 Ιουνίου 2015. Ανακτήθηκε στις 26 Ιουνίου 2015.
7. ↑  «Cavaliers Sign Cedi Osman». *NBA*. 18 July 2017.. Ανακτήθηκε στις 18 July 2017.
8. ↑  «Doncic, Simmons headline Mtn Dew Ice Rising Stars rosters». *NBA.com*. 29 Ιανουαρίου 2019. Ανακτήθηκε στις 22 Απριλίου 2021.
9. ↑  «Cavaliers and Cedi Osman Sign Multi-Year Contract Extension». *NBA.com*. 26 Οκτωβρίου 2019. Ανακτήθηκε στις 31 Οκτωβρίου 2021.
10. ↑  Cedi OSMAN (TUR).
11. ↑  «Cedi Osman - Player Profile - FIBA.basketball». *fiba.basketball*.
12. ↑  SABAH, DAILY (15 Σεπτεμβρίου 2021). «Cedi Osman proposes to girlfriend Ebru Şahin in scenic Cappadocia». *Daily Sabah* (στα Αγγλικά). Αρχειοθετήθηκε από το πρωτότυπο στις 16 Σεπτεμβρίου 2021. Ανακτήθηκε στις 7 Δεκεμβρίου 2021.
13. ↑  «Cedi Osman ile Ebru Şahin dünyaevine girdi!». *Hürriyet*. 1 Ιουλίου 2022. Ανακτήθηκε στις 2 Ιουλίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τσεντί Οσμάν** |

* Προφίλ στο draftexpress.com
* Προφίλ στο euroleague.net
* Προφίλ στο tblstat.net
* Προφίλ στο eurobasket.com
* (Αγγλικά) Προφίλ Cedi Osman στον ιστότοπο της FIBA